S'Hamza (arabisch  همزة ‎, DMG  Hamza , im Deitschn aa Hamsa gschrim; auf Peasisch und Språchn, denen eana Schrift si vum Peasischn åleitt,  همزه ‎  Hamze ; im Urdu  ہمزہ ‎) is a Schriftzeichn  vum arabischn Alphabet, güit åwa in da klassischn Leahmeinung ned åis Buchståb. S'Hamza stehd im Arabischn fia'n Köihkopfvaschlusslaud [ ʔ ] (wia im deitschn Woat beachte [bəˈʔaxtə]). In ãndare Språchn, de s'Hamza aa vawendn, üwanimmd's teuweis a ãndane Funkzion. S'Hamza gibt's ned in zwoa oda via vaschiedene Schreibvariantn, wia de "echtn" Buchståm vu da arabischn Schrift, sondan grundsätzli netta in ana isoliatn Foam. Meistns wiad s'Hamza åwa ned in dera isoliatn Grundfoam "auf da Linie" gschrim sondan üwa oda unta an Trägavokal (arabisch  كرسيّ ‎, DMG  kursīy , "Sessl").   weida lesn